CELEX: 32021D1202
Language: lv
Date: 2021-07-20 00:00:00
Title: Komisijas Īstenošanas lēmums (ES) 2021/1202 (2021. gada 20. jūlijs) par konkrētiem ārkārtas pasākumiem saistībā ar Āfrikas cūku mēri Igaunijā (izziņots ar dokumenta numuru C(2021) 5559) (Dokuments attiecas uz EEZ) (Autentisks ir tikai teksts igauņu valodā)

22.7.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 262/1
               
            
         KOMISIJAS ĪSTENOŠANAS LĒMUMS (ES) 2021/1202
         (2021. gada 20. jūlijs)
         par konkrētiem ārkārtas pasākumiem saistībā ar Āfrikas cūku mēri Igaunijā
         
            
               (izziņots ar dokumenta numuru C(2021) 5559)
            
         
         (Dokuments attiecas uz EEZ)
         (Autentisks ir tikai teksts igauņu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 259. panta 1. punktu,
         tā kā:
         
                     (1)
                  
                  
                     Āfrikas cūku mēris ir vīrusa izraisīta infekcijas slimība, kas skar turētas cūkas un savvaļas cūkas un var nopietni ietekmēt attiecīgo dzīvnieku populāciju un lauksaimniecības rentabilitāti, traucējot šo dzīvnieku un to izcelsmes produktu sūtījumu pārvietošanu Savienībā un eksportu uz trešām valstīm.
                  
               
                     (2)
                  
                  
                     Ja turētu cūku populācijā uzliesmo Āfrikas cūku mēris, pastāv nopietns risks, ka minētā slimība varētu izplatīties uz citiem turētu cūku objektiem.
                  
               
                     (3)
                  
                  
                     Komisijas Deleģētā regula (ES) 2020/687 (2) papildina noteikumus par tādu sarakstā norādīto slimību kontroli, kuras minētas Regulas (ES) 2016/429 9. panta 1. punkta a), b) un c) apakšpunktā un Komisijas Īstenošanas regulā (ES) 2018/1882 (3) ir definētas kā A, B un C kategorijas slimības. Konkrētāk, Deleģētās regulas (ES) 2020/687 21. un 22. pants nosaka, ka A kategorijas slimības, arī Āfrikas cūku mēra, uzliesmojuma gadījumā ir jāizveido ierobežojumu zona un tajā jāveic konkrēti pasākumi. Turklāt minētās deleģētās regulas 21. panta 1. punktā noteikts, ka ierobežojumu zonā jāietver aizsardzības zona, uzraudzības zona un vajadzības gadījumā citas ap šīm aizsardzības un uzraudzības zonām vai to tuvumā esošas ierobežojumu zonas.
                  
               
                     (4)
                  
                  
                     Komisijas Īstenošanas regulā (ES) 2021/605 (4) ir izklāstīti īpaši slimību kontroles pasākumi, kas attiecas uz Āfrikas cūku mēri. Konkrētāk, minētās īstenošanas regulas 3. panta a) punktā noteikts, ka tad, ja turētu cūku populācijā ir uzliesmojis Āfrikas cūku mēris, saskaņā ar Deleģētās regulas (ES) 2020/687 21. panta 1. punktu ir jāizveido ierobežojumu zona.
                  
               
                     (5)
                  
                  
                     Igaunija informēja Komisiju par pašreizējo situāciju tās teritorijā pēc 14. jūlijā apstiprinātā Āfrikas cūku mēra uzliesmojuma Harju apriņķī, un, lai nepieļautu minētās slimības tālāku izplatīšanos, saskaņā ar Deleģēto regulu (ES) 2020/687 un Īstenošanas regulu (ES) 2021/605 tā ir izveidojusi ierobežojumu zonu, kas ietver aizsardzības zonu un uzraudzības zonu, kurās tiek piemēroti vispārējie slimību kontroles pasākumi, kas noteikti Deleģētajā regulā (ES) 2020/687.
                  
               
                     (6)
                  
                  
                     Lai novērstu nevajadzīgus tirdzniecības traucējumus Savienībā un izvairītos no tā, ka trešās valstis var uzlikt nepamatotus šķēršļus tirdzniecībai, sadarbībā ar Igauniju nepieciešams steidzami Savienības līmenī minētajā dalībvalstī noteikt Āfrikas cūku mēra ierobežojumu zonu, kura ietver aizsardzības zonu un uzraudzības zonu.
                  
               
                     (7)
                  
                  
                     Ņemot vērā epidemioloģiskās situācijas steidzamību Savienībā attiecībā uz Āfrikas cūku mēra izplatīšanos, ir svarīgi, lai šajā īstenošanas lēmumā noteiktie pasākumi tiktu piemēroti pēc iespējas drīzāk.
                  
               
                     (8)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Igaunija nodrošina, ka tās izveidotajā ierobežojumu zonā, kurā piemēro aizsardzības zonai un uzraudzības zonai Deleģētajā regulā (ES) 2020/687 paredzētos pasākumus, ir ietverti vismaz tie apgabali, kas norādīti šā īstenošanas lēmuma pielikumā.
         
         
            2. pants
            Šo lēmumu piemēro līdz 2021. gada 30. septembrim.
         
         
            3. pants
            Šis lēmums ir adresēts Igaunijas Republikai.
         
         
            Briselē, 2021. gada 20. jūlijā
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 84, 31.3.2016., 1. lpp.
         
         
            (2)  Komisijas Deleģētā regula (ES) 2020/687 (2019. gada 17. decembris), ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes Regulu (ES) 2016/429 (OV L 174, 3.6.2020., 64. lpp.).
         
            (3)  Komisijas Īstenošanas regula (ES) 2018/1882 (2018. gada 3. decembris) par dažu slimību profilakses un kontroles noteikumu piemērošanu attiecībā uz sarakstā norādīto slimību kategorijām un ar ko izveido sarakstu ar sugām un sugu grupām, kas rada sarakstā norādīto slimību ievērojamu izplatības risku (OV L 308, 4.12.2018., 21. lpp.).
         
            (4)  Komisijas Īstenošanas regula (ES) 2021/605 (2021. gada 7. aprīlis), ar ko nosaka īpašus kontroles pasākumus attiecībā uz Āfrikas cūku mēri (OV L 129, 15.4.2021., 1. lpp.).
      
      
         
            PIELIKUMS
            
                        Apgabali, kuri Igaunijā noteikti par ierobežojumu zonu, kā minēts 1. pantā
                     
                     
                        Datums, līdz kuram pasākumi piemērojami
                     
                  
                        Aizsardzības zona:
                        
                                    —
                                 
                                 
                                    
                                       
                                          Kiili pagasts
                                       : Kiili, Lähtse, Vaela, Sausti, Mõisaküla ciems
                                 
                              
                     
                        2021. gada 30. septembris
                     
                  
                        Uzraudzības zona:
                        
                                    —
                                 
                                 
                                    
                                       
                                          Kiili pagasts, izņemot
                                       Kiili, Lähtse, Vaela, Sausti, Mõisaküla ciemu,
                                 
                              
                                    —
                                 
                                 
                                    
                                       
                                          Saku pagasts: Tammejärve, Kajamaa, Saustinõmme, Lokuti, Sookaera-Metsanurga, Tõdva, Kirdalu, Tagadi ciems,
                                 
                              
                                    —
                                 
                                 
                                    
                                       
                                          Rae pagasts: Vaidasoo, Vaida, Patika, Suurest, Veskitaguse, Aaviku, Kautjala, Seli, Limu, Pajupea, Vaskjala, Jüri, Karla, Pildiküla, Lehmja, Kurna, Uuesalu, Assaku, Järveküla, Peetri, Rae ciems.